Ísland styddi af fullum krafti alþjóðlegar aðgerðir varðandi plastvandann , þar með talið ályktun sem liggur fyrir Umhverfisþinginu um ferli til að ná á alþjóðavísu utan um plast í hafi og örplast . Ráðherra undirstrikaði að á næsta ári myndi alþjóðasamfélagið semja um ný markmið varðandi líffræðilegan fjölbreytileika í heiminum sem taka myndu gildi árið 2030 . Fram kom í máli Guðmundar Inga að íslenska ríkisstjórnin leggi áherslu á náttúruvernd og undirbúi nú stofnun þjóðgarðs á miðhálendi Íslands sem næði meðal annars yfir stór og víðáttumikil víðerni .